เรื่องร้องเรียน: ขอแจ้งเพิ่มเติม เรื่องป้าที่ให้นกพิราบครับ พบมีการให้อาหารนกบริเวณดาดฟ้าตึกในช่วงเช้า 6.30-7.00น. ทำให้มีนกมารวมกันเป็นจำนวนมาก ไม่สามารถตากผ้าได้ เพราะขี้นก
การดำเนินการของเจ้าหน้าที่: 1. กรณีการให้อาหารนกพิราบได้เคยมีเรื่องร้องเรียนมาแล้ว และสำนักงานเขตบึงกุ่ม ได้ออกคำสั่งของเจ้าพนักงานท้องถิ่น ให้งดการให้อาหารนกพิราบเพื่อไม่ให้สร้างความเดือดร้อนแก่ผู้ที่พักอาศัยใกล้เคียง 2. จากการติดตามผล พบว่าขณะตรวจสอบไม่พบมีบุคคลให้อาหารนกพิราบ ทั้งนี้ ได้กำชับผู้ที่ถูกร้องเรียนห้ามให้อาหารนกพิราบในบริเวณดังกล่าว ซึ่งเจ้าหน้าที่จะได้ติดตามเป็นระยะ หากพบการกระทำความผิด จะดำเนินการตามขั้นตอนของกฎหมายต่อไป
ความเห็นของผู้แจ้ง: อยากรบกวนช่วยมาตรวจตราทุกวันช่วงเที่ยง-บ่ายด้วยครับ ให้เจ้าตัวรู้ว่าเจ้าหน้าที่เฝ้าดูอยู่ ขอบคุณครับ
พื้นที่: แขวงคลองกุ่ม เขตบึงกุ่ม กรุงเทพมหานคร